Ettepanek: NÕUKOGU OTSUS, milles käsitletakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutva protokolli allkirjastamist, et võtta arvesse Horvaatia Vabariigi ühinemist Euroopa Liiduga /* COM/2014/0691 final - 2014/0326 (NLE) */





SELETUSKIRI 1. ETTEPANEKU TAUST Vastavalt Horvaatia Vabariigi ühinemisaktile[1]ühineb Horvaatia lepingutega, mille ELi liikmesriigid ja liit on sõlminud või allkirjastanud ühe või mitme kolmanda riigiga enne Horvaatia ühinemist, asjakohastele lepingutele lisatavate protokollide kaudu. Nõukogu 14. septembri 2012. aasta otsusega[2] volitati komisjoni alustama kõnealuste kolmandate riikidega läbirääkimisi, et sõlmida asjakohased protokollid. Ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vaheline mereveoleping allkirjastati Brüsselis 6. detsembril 2002. aastal ja sõlmiti nõukogu otsusega 28. jaanuaril 2008. aastal ning see jõustus 1. märtsil 2008. aastal. Seetõttu on komisjon pidanud protokolli üle läbirääkimisi vastavalt nõukogu 14. septembril 2012. aastal vastu võetud läbirääkimisjuhistele, konsulteerides nõukogu määratud erikomiteega. Komisjon ja Hiina esindajad parafeerisid protokolli kavandi Brüsselis 20. juunil 2014. aastal. Hiina Rahvavabariigiga peetud läbirääkimiste järel esitatakse järgmised ettepanekud: i) nõukogu otsuse ettepanek lepingu protokolli (edaspidi „protokoll”) allkirjastamise kohta; ii) nõukogu otsuse ettepanek protokolli sõlmimise kohta; nõukogu kaalub ettepanekut õigel ajal pärast protokolli allkirjastamist. 2. HUVITATUD ISIKUTEGA KONSULTEERIMISE JA MÕJUHINNANGU TULEMUSED Läbirääkimised Hiina Rahvavabariigiga lõppesid edukalt protokolli parafeerimisega 20. juunil 2014. aastal. 3. ETTEPANEKU ÕIGUSLIK KÜLG Protokolliga tehakse Horvaatia Vabariigist lepinguosaline ja nähakse ette keelelised kohandused, mis lepingus on vaja teha seoses Horvaatia Vabariigi ühinemisega. Lepingu sisu ei muudeta. Komisjon palub nõukogul anda Euroopa Liidu ja selle liikmesriikide nimel luba ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valituse vahel sõlmitud mereveolepingu protokolli allkirjastamiseks, et võtta arvesse Horvaatia ühinemist ELiga. Teist ettepanekut protokolli sõlmimise kohta kaalub nõukogu õigel ajal pärast protokolli allkirjastamist. 2014/0326 (NLE) Ettepanek: NÕUKOGU OTSUS, milles käsitletakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutva protokolli allkirjastamist, et võtta arvesse Horvaatia Vabariigi ühinemist Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 5, võttes arvesse Horvaatia Vabariigi ühinemisakti, eriti selle artikli 6 lõiget 2, võttes arvesse Euroopa Komisjoni ettepanekut ning arvestades järgmist: (1) Ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vaheline mereveoleping (edaspidi „leping”) kirjutati alla Brüsselis 6. detsembril 2002. aastal ja sõlmiti 28. jaanuaril 2008. aastal[3] ning see jõustus 1. märtsil 2008. aastal. (2) Nõukogu andis 14. septembril 2012. aastal komisjonile volitused läbirääkimiste pidamiseks Hiinaga sõlmitud lepingut muutva protokolli üle, et võtta arvesse Horvaatia Vabariigi ühinemist ELiga. (3) Protokoll parafeeriti Brüsselis 20. juunil 2014. aastal. (4) Protokoll tuleks allkirjastada kuni selle sõlmimiseks vajalike menetluste lõpuleviimiseni, ON VASTU VÕTNUD KÄESOLEVA OTSUSE: Artikkel 1 1. Liidu ja selle liikmesriikide nimel antakse luba ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutva protokolli allkirjastamiseks, et võtta arvesse Horvaatia Vabariigi ühinemist ELiga, eeldusel, et protokoll sõlmitakse. 2. Protokolli tekst on lisatud käesolevale otsusele. Artikkel 2 Nõukogu eesistuja määrab isiku(d), kes on volitatud protokollile Euroopa Liidu ja selle liikmesriikide nimel alla kirjutama. Artikkel 3 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] ELT L 112, 24.4.2012, lk 21. [2] 13351/12 [3] ELT L 46, 21.2.2008, lk 25. LISA PROTOKOLL, MILLEGA MUUDETAKSE ÜHELT POOLT EUROOPA ÜHENDUSE JA SELLE LIIKMESRIIKIDE NING TEISELT POOLT HIINA RAHVAVABARIIGI VALITSUSE VAHELIST MEREVEOLEPINGUT järgmise dokumendi juurde: ettepanek: nõukogu otsus, milles käsitletakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutva protokolli allkirjastamist, et võtta arvesse Horvaatia Vabariigi ühinemist Euroopa Liiduga BELGIA KUNINGRIIK, BULGAARIA VABARIIK, TŠEHHI VABARIIK HORVAATIA VABARIIK, TAANI KUNINGRIIK, SAKSAMAA LIITVABARIIK, EESTI VABARIIK, KREEKA VABARIIK, HISPAANIA KUNINGRIIK, PRANTSUSE VABARIIK, IIRIMAA, ITAALIA VABARIIK, KÜPROSE VABARIIK, LÄTI VABARIIK, LEEDU VABARIIK, LUKSEMBURGI SUURHERTSOGIRIIK, UNGARI VABARIIK, MALTA VABARIIK, MADALMAADE KUNINGRIIK, AUSTRIA VABARIIK, POOLA VABARIIK, PORTUGALI VABARIIK, RUMEENIA SLOVEENIA VABARIIK, SLOVAKI VABARIIK, SOOME VABARIIK, ROOTSI KUNINGRIIK, SUURBRITANNIA JA PÕHJA-IIRI ÜHENDKUNINGRIIK, edaspidi „liikmesriigid”, keda esindab Euroopa Liidu Nõukogu, ja EUROOPA LIIT (edaspidi „liit”), keda esindab Euroopa Liidu Nõukogu ning HIINA RAHVAVABARIIGI VALITSUS, VÕTTES ARVESSE Horvaatia Vabariigi ühinemist Euroopa Liiduga 1. juulil 2013. aastal, ON KOKKU LEPPINUD JÄRGMISES: ARTIKKEL 1 Horvaatia Vabariik on ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahel Brüsselis 6.detsembril 2002. aastal alla kirjutatud ja 1. märtsil 2008. aastal jõustunud mereveolepingu (edaspidi „leping”) osaline. ARTIKKEL 2 Käesolevale protokollile lisatud lepingu horvaadikeelne tekst on autentne samadel tingimustel kui kooskõlas lepingu artikliga 14 teistes keeltes koostatud tekstid. ARTIKKEL 3 Lepinguosalised teatavad üksteisele diplomaatiliste kanalite kaudu protokolli jõustumiseks vajalike siseriiklike menetluste lõpuleviimisest. Käesolev protokoll jõustub kuupäeval, mil esitatakse viimane kirjalik teade. ARTIKKEL 4 Käesolev protokoll on koostatud xxxx [koht] xx [päev] yy [kuu] aastal zzzz kahes eksemplaris bulgaaria, eesti, hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja hiina keeles, kusjuures kõik tekstid on võrdselt autentsed. LIIKMESRIIKIDE NIMEL EUROOPA LIIDU NIMEL || HIINA RAHVAVABARIIGI VALITSUSE NIMEL